stanford-oval/wikipedia huggingface dataset:
เมกะทรอน (ทรานส์ฟอร์มเมอร์ส)
ประวัติ > อนิเมะ > กาแล็คซี่ ฟอร์ซ > มาสเตอร์ เมกะทรอน / ไลเกอร์ เมกะทรอน / มาสเตอร์ กัลวาทรอน

มาสเตอร์ เมกะทรอน (ญี่ปุ่น: 破壊大帝マスターメガトロン/ ไลเกอร์ เมกะทรอน (ญี่ปุ่น: ライガーメガトロン) / มาสเตอร์ กัลวาทรอน (ญี่ปุ่น: 真破壊大帝マスターガルバトロン) (ให้เสียงภาษาไทยโดย นิรันดร์ บุญยรัตพันธุ์) ผู้นำแห่งจักรวรรดิเดสทรอน เดิมทีเป็นชาวไซเบอร์ทรอนแต่ด้วยจิตใจที่โหดร้ายและต้องการยึดครองดาวทำให้ถูกขับไล่ออกมาพร้อมตั้งตนเป็นผู้นำของจักรวรรดิเดสทรอน เมื่อรู้ว่ากลุ่มไซเบอร์ทรอนได้ทำการค้นหาพลังของแพลเน็ตฟอร์ซเพื่อยับยั้งไม่ให้ดาวไซเบอร์ทรอนถูกแบล็กโฮลดูดกลืน จึงทำการไล่ล่าพร้อมกับแย่งชิงแผนที่มาจากเวกเตอร์ ไพร์ม เพื่อต้องการที่จะดึงพลังของแพลเน็ตชิพในแต่ละดวงดาวมาเป็นพลังของตน
โดยปกติ มาสเตอร์ เมกะทรอน จะสั่งการ ณ ฐานทัพลับแห่งหนึ่งซึ่งสามารถข้ามมิติมายังดาวดวงต่างๆได้อย่างอิสระ จะออกปฏิบัติงานต่อเมื่อสามารถรับรู้ข้อมูลข่าวสารที่เกี่ยวข้องกับแพลเน็ตชิพ
ในการต่อสู้นั้นมาสเตอร์ เมกะทรอน มักจะใช้ทักษะเล่ห์เหลี่ยมของเขาในการทำให้ไซเบอร์ทรอนเสียเปรียบโดยไม่คำนึงถึงว่าลูกน้องของตนจะบาดเจ็บสักเพียงใด หรือไม่ จะสั่งให้ลูกน้องทำหน้าต่อสู้แทนตนโดยตนเองจะเป็นผู้ช่วงชิงพลังของแพลเน็ตฟอร์ซ
ประวัติ > อนิเมะ > ไพรม์

เมกะทรอน ในภาค ทรานส์ฟอร์เมอร์ส ไพรม์ ให้เสียงภาษาไทยโดย ธนกฤต เจนคลองธรรม(ฉบับ เอ็มคอตแฟมิลี่ MCOT Family) , อภิชาติ สมุทคีรี (ฉบับทีไอจีเอ ในนามทีมพากย์เสียงไทย) และ จักรรัตน์ ศรีรักษ์ (ฉบับ การ์ตูนเน็ตเวิร์ค) และเสียงพากย์ภาษาอังกฤษ ให้เสียงโดย แฟรงค์ เวลเกอร์ (Frank Welker) เมกะทรอนในภาคนี้มีบทบาทด้านการตามหาอาวุธโบราณ ชื่อว่า ไออาคอน (Iacon) เป็นอาวุธยุทโธปกรณ์ที่สำคัญ โดยหุ่นยนต์บรรพบุรุษแห่งดาวบ้านเกิดไซเบอร์ทรอนได้สร้างขึ้นไว้ นอกจากนี้ เมกะทรอน ยังมีบทบาทที่สำคัญอีกหนึ่งบทบาทนั่นคือการใช้พลังงานเอ็นเนอร์จอนด้านมืด (Dark Energon) ให้เป็นประโยชน์แก่ตนเองและกองทัพ ซึ่งสิ่งนี้ถือกันว่าเป็นเลือดของ ยูนิครอน และเป็นเพราะพลังงานด้านมืดนี้เองที่ทำให้เมกะทรอนนั้น ฟื้นคืนชีพขึ้นมาจากเหตุสะพานเชื่อมอวกาศระเบิดมาได้ และทำให้ร่างกายแข็งแกร่งขึ้นด้วย แต่ขณะเดียวกัน ข้อเสียของพลังงานนี้ก็ทำให้เมกะทรอนต้องถูก ยูนิครอน ราชาดาวเคราะห์ด้านมืด เข้าครอบงำเมกะทรอน ในช่วงเวลาที่ยูนิครอนคืนชีพอีกครั้งตามกฎของธรรมชาติ จนสุดท้ายเมกะทรอน จำต้องร่วมมือกับออพติมัส ไพรม์ เพื่อทำลายยูนิครอนร่วมกันจนเป็นผลสำเร็จ ด้วยความที่เมกะทรอนได้ถูกยูนิครอนบีบบังคับหลายต่อหลายครั้ง ทำให้เมกะทรอนเริ่มมีจิตสำนึกและเข้าใจความรู้สึกของผู้ที่ถูกทรมานเหมือนตายทั้งเป็นนั้นเป็นเช่นไร เมกะทรอนจึงตัดสินใจไม่ฆ่าออพติมัส ไพรม์ และหนีจากไปอยู่ดินแดนลี้ลับเพียงลำพัง
แหล่งข้อมูลอื่น

Megatron pages on the Transformers Wiki
G1 Megatron on the Transformers Wiki
The MC-12 Gun Robo, Megatron's pre-Transformers incarnation as a Microman figure เก็บถาวร 2007-09-27 ที่ เวย์แบ็กแมชชีน
Original Patent for the MC-12 Gun Robo toy by Takashi Matsuda
Brief Description of the G1 Megatron toy
ค่างห้าสี

| ค่างห้าสี |
| --- | --- |

สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Primates
วงศ์:: Cercopithecidae
สกุล:: Pygathrix
สปีชีส์:: P.  nemaeus
ชื่อทวินาม
Pygathrix nemaeus (Linnaeus, 1771)

ค่างห้าสี (อังกฤษ: Red-shanked douc; ชื่อวิทยาศาสตร์: Pygathrix nemaeus) จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม อันดับวานร เป็นค่างที่มีสีสันต่าง ๆ ห้าสีตามชื่อ
ตัวและหัวมีสีเทา แต่ตรงหน้าผากมีสีดำออกแดง หนวดเคราสีขาว หางและก้นสีขาว ผิวหน้าสีเหลือง หน้าแข้งสีแดง ได้ชื่อว่าเป็นค่างที่มีความสวยที่สุดในโลก มีความยาวลำตัวและหางรวมกัน 53-63 เซนติเมตร จัดอยู่ในบัญชีแดงของ สหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN) ซึ่งเป็นสัตว์ที่ใกล้สูญพันธุ์
ตัวผู้ใหญ่กว่าตัวเมียราวสองเท่า และมีขนเป็นพู่ที่เอวทั้งสองข้าง ซึ่งตัวเมีย นิสัยเงียบขรึมขี้อาย ชอบอยู่รวมกันเป็นฝูง พบในพรมแดนระหว่างประเทศลาวและเวียดนาม
อาศัยอยู่ในป่าดิบชื้นลึกและป่าที่ราบสูงซึ่งมีความสูง 200-1,400 เมตร จากระดับน้ำทะเล อาหารหลักได้แก่ ดอกไม้ ยอดอ่อนของใบไม้ แมลง รวมทั้งผลไม้บางชนิด จากการศึกษาพบว่าค่างห้าสีสามารถกินอาหารได้ถึง 450 ชนิด
อยุ่รวมกันเป็นฝูงเล็ก ๆ ราว 4-5 ตัว การสืบพันธุ์ไม่แน่นอน ตั้งท้องประมาณ 196 วัน หรือ 7 เดือนครึ่ง ออกลูกครั้งละ 1 ตัว โดยลูกค่างจะมีสีคล้ายตัวเต็มวัยแต่ซีดกว่าเล็กน้อย
ในสถานที่เลี้ยง สวนสัตว์ดุสิตในประเทศไทยเป็นสถานที่แรกที่สามารถเพาะขยายพันธุ์ค่างห้าสีได้เป็นแห่งแรกในโลก
แหล่งข้อมูลอื่น

พบค่างสี่สีในพื้นที่ใหม่ของเวียดนาม
ข้อมูลที่เกี่ยวข้องกับ Pygathrix nemaeus ที่วิกิสปีชีส์
เทศบาลเมืองเมืองพล

บทความนี้เกี่ยวกับเทศบาลเมือง สำหรับอำเภอ ดูที่ อำเภอพล
| เทศบาลเมืองเมืองพล |
| --- | --- |
เทศบาลเมือง
   ตรา
คำขวัญ: บริหารโปร่งใส ห่างไกลยาเสพติด พิชิตความยากจน มวลชนพัฒนา คุณธรรมนำหน้า การศึกษาก้าวไกล ประเพณียิ่งใหญ่ ใส่ใจสิ่งแวดล้อมพร้อมโครงสร้างพื้นฐาน
ทม.เมืองพลที่ตั้งของเทศบาลเมืองเมืองพลในประเทศไทย
พิกัด: 15°48′33.0″N 102°36′06.0″E﻿ / ﻿15.809167°N 102.601667°E﻿ / 15.809167; 102.601667
ประเทศ:  ไทย
จังหวัด: ขอนแก่น
อำเภอ: พล
พื้นที่
 • ทั้งหมด: 3 ตร.กม. (1 ตร.ไมล์)
ประชากร (2567)
 • ทั้งหมด: 9,899 คน
 • ความหนาแน่น: 3,299.67 คน/ตร.กม. (8,546.1 คน/ตร.ไมล์)
รหัส อปท.: 04401201
ที่อยู่ สำนักงาน: 324/1 ถนนเสริมสวาสดิ์ ตำบลเมืองพล อำเภอพล จังหวัดขอนแก่น 40120
โทรศัพท์: 0 4341 5091  0 4341 4091  0 4341 5260  0 4341 5257
เว็บไซต์: www.muangphon.go.th
 ส่วนหนึ่งของสารานุกรมประเทศไทย
เทศบาลเมืองเมืองพล เป็นเทศบาลเมือง ตั้งอยู่ที่อำเภอพล จังหวัดขอนแก่น ครอบคลุมพื้นที่บางส่วนของตำบลเมืองพล โดยนับว่าเป็นชุมชนขนาดใหญ่ที่มีเศรษฐกิจเติบโตมากในจังหวัดขอนแก่น ภายในเขตเทศบาลเป็นที่ตั้งของหน่วยงานการบริหาร สถานศึกษา ศาลจังหวัด สถานพยาบาลและสาธารณสุข และห้างสรรพสินค้า โดยเป็น 1 ใน 2 เทศบาลเมืองระดับอำเภอในภาคตะวันออกเฉียงเหนือที่ก่อตั้งครั้งแรกในปี พ.ศ. 2538 อีกหนึ่งแห่ง คือ เทศบาลเมืองวารินชำราบ จังหวัดอุบลราชธานี โดยเทศบาลเมืองเมืองพล มีพื้นที่เพียง 3 ตารางกิโลเมตร แต่มีประชากรในปี พ.ศ. 2567 จำนวน 9,899 คน ทำให้เป็นเมืองที่มีความหนาแน่นที่สุดในจังหวัดขอนแก่น และเป็นเทศบาลเมืองที่มีความหนาแน่นของประชากรมากที่สุดในภาคตะวันออกเฉียงเหนือ คิดเป็น 3,299.67 คนต่อตารางกิโลเมตร
ภูมิศาสตร์

เทศบาลเมืองเมืองพลมีลักษณะภูมิประเทศ โดยทั่วไปเป็นพื้นที่ราบสูง พื้นที่ส่วนใหญ่ เป็นเนินลาดลักษณะลูกคลื่นและที่ราบบางส่วน สภาพดินส่วนใหญ่เป็นดินทรายน้ำซึมผ่านได้รวดเร็วและ น้ำใต้ดินมีความเค็มสูง ขาดแคลนน้ำอุปโภค - บริโภค แหล่งน้ำที่สำคัญคืออ่างเก็บน้ำละเลิงหวาย
เทศบาลเมืองเมืองพลตั้งอยู่ตอนใต้ของจังหวัดขอนแก่น มีอาณาเขตดังนี้
ทิศเหนือ เริ่มตั้งแต่หลักเขตที่ 1 ซึ่งตั้งอยู่ที่หลัก กิโลเมตรที่ 378-250 ของทางรถไฟสายตะวันออกเฉียงเหนือ หักฉากกับทางรถไฟไปทางทิศตะวันออก เป็นระยะทาง 580 เมตร จรดหลักเขตที่ 2 ขนานไปตามฝั่งตะวันออกของทางหลวงแผ่นดิน หมายเลข 2 (ถนนมิตรภาพ) ไปทางใต้เป็นระยะทาง 430 เมตร จนจรดหลักเขตที่ 3 ซึ่งเขตเทศบาลเมืองเมืองพล ทางทิศเหนือจะติดต่อกับเขตองค์การบริหารส่วนตำบลโจดหนองแก
ทิศตะวันออก จากหลักเขตที่ 3 เลียบเกวียนผ่าน หมู่บ้านหนองแวงไปจรดหลักเขต ที่ 4 ซึ่งตั้งอยู่ทาง ฝั่งตะวันออกของทางหลวงแผ่นดินหมายเลข 2 เขตเทศบาลเมืองเมืองพลทางทิศตะวันออกนี้จะติดต่อกับเขตองค์การบริหารส่วนตำบลเมืองพล
ทิศใต้ จากหลักเขตที่ 5 หักไปทางทิศตะวันตก ได้ฉากกับเส้นเขตที่ 4-5 เลียบไปทางทิศใต้เป็นระยะทาง 255 เมตร จรดหลักเขตที่ 6 ซึ่งตั้งอยู่ มุมตะวันออกเฉียงใต้ของทางเดินจาก หลักที่ 6 เลียบไปทางเดินจรดหลักเขตที่ 7 ที่ด้านทิศใต้ของหมู่บ้าน เมืองเก่า ห่างจากหลักเขตที่ 8 ซึ่งตั้งอยู่ที่หลัก ก.ม. 374/7001 ของทางรถไฟตะวันออกเฉียงเหนือ ห่างจากหลักเขตที่ 7 เป็นระยะทาง 695 เมตร วัดเป็นเส้นใต้ตั้งฉากกับทางรถไฟเขตเทศบาลเมืองเมืองพล ทางทิศใต้นี้จะติดต่อกับอ่างเก็บน้ำชลประทาน "บึงละเลิงหวาย" เขตองค์การบริหารส่วนตำบลโนนข่า
ทิศตะวันตก จากหลักเขตที่ 8 เลียบทางรถไฟไปทางทิศเหนือบรรจบหลักเขตที่ 1 เขตเทศบาลเมืองเมืองพล ทางทิศตะวันตกนี้ จะจรดกับทางรถไฟสายกรุงเทพฯ - หนองคายตลอดแนว เขตองค์การบริหารส่วนตำบลลอมคอม และองค์การบริหารส่วนตำบลเพ็กใหญ่
ประวัติ

เมืองพลแรกเริ่มก่อตั้ง เดิมชื่อ "เทศบาลตำบลเมืองพล" เมื่อชุมชนมีความหนาแน่น พอที่จะจัดตั้งเทศบาลได้ จึงได้ ยกฐานะเป็นเทศบาล เรียกว่า "เทศบาลตำบลเมืองพล" ตามความในพระราชกฤษฎีกาจัดตั้งเทศบาล ตำบลเมืองพล จังหวัดขอนแก่น พุทธศักราช 2480 มีพื้นที่รับผิดชอบ 3 ตารางกิโลเมตร ระยะห่างจาก กรุงเทพฯ ประมาณ 398 กิโลเมตรและห่างจากจังหวัดขอนแก่นประมาณ 74 กิโลเมตร มีคณะผู้บริหาร บริหารท้องถิ่นชุดแรก พระศรีพลรัตน์ นายอำเภอ ในขณะนั้นเป็นนายกเทศมนตรี นายศรี อุทกศิริ และนายพัน พุทโธวาท เป็นเทศมนตรี และ นายกระบี่ ณรงค์ เป็นปลัดเทศบาล
"เทศบาลตำบลเมืองพล" ได้รับการยกฐานะให้เป็น "เทศบาลเมืองเมืองพล" เมื่อวันที่ 24 กันยายน 2538 ประกาศใน ราชกิจจานุเบกษา ฉบับกฤษฎีกา เล่มที่ 112 ตอนที่ 40 ก. และมีผลบังคับใช้ตั้งแต่ 25 กันยายน 2538 เป็นต้นไป
การปกครอง

เทศบาลเมืองเมืองพล ปกครองครอบคลุมพื้นทีตำบลเมืองพลบางส่วน (นอกเขตองค์การบริหาส่วนตำบลเมืองพล) โดยแบ่งออกเป็นชุมชนทั้งหมด 14 ชุมชน ดังนี้
ชุมชนศรีเมือง
ชุมชน บขส. มิ่งเมือง
ชุมชนพลประชากลางเมือง
ชุมชนทุ่งรวงทอง
ชุมชนพลประชานุกูล
ชุมชนพลประชาพัฒนา
ชุมชนตลาดเก่า
ชุมชนเมืองพล
ชุมชนเมืองเก่า
ชุมชนเมืองใหม่
ชุมชนหนองแวง 1
ชุมชนหนองแวง 2
ชุมชนหนองแวง 3
ชุมชนหนองแวง 4
สถานที่ท่องเที่ยว

สวนสาธารณะสระแก
สวนสาธารณะสระจันทร์
อ่างเก็บน้ำบึงละเลิงหวาย
ทำนบภูดิน
โนนแท่นพระ
แผนที่ชุมชนในเทศบาลเมืองพล
ชุมแพ (ภาพยนตร์ปี พ.ศ. 2519)

| ชุมแพ |
| --- | --- |
กำกับ: จรัล พรหมรังสี
ผู้ช่วยผู้กำกับ: วีระมิตร
เขียนบท: ศักดิ์ สุริยา
บทภาพยนตร์: จรัล พรหมรังสี
อำนวยการสร้าง: วิสันต์ สันติสุชา
นักแสดงนำ: สมบัติ เมทะนี ปิยะมาศ โมนยะกุล นาท ภูวนัย ธัญญรัตน์ โลหะนันท์ เกชา เปลี่ยนวิถี ดามพ์ ดัสกร
ถ่ายภาพ: นิยม ศรีสุวรรณ
เพลงประกอบ: ชุมแพ – สันติ ลุนเผ่
บริษัทผู้สร้าง: สันติสุชาภาพยนตร์  
ผู้จัดจำหน่าย: สันติสุชาภาพยนตร์
วันฉาย: 26 มิถุนายน 2519 (2519-06-26)
ประเทศ: ไทย
ภาษา: ไทย
ต่อจากนี้: ทุ่งลุยลาย
ชุมแพ เป็นภาพยนตร์ไทยแนวโลดโผน ขนาด 35 มม. พากย์เสียงในฟิล์ม ปี 2519 สร้างโดยสันติสุชาภาพยนตร์ จากการกำกับของจรัล พรหมรังสี นำแสดงโดยสมบัติ เมทะนี, ปิยะมาศ โมนยะกุล, นาท ภูวนัย และธัญญรัตน์ โลหะนันท์ เข้าฉายครั้งแรกเมื่อวันที่ 26 มิถุนายน พ.ศ. 2519 สำหรับฉากจำของภาพยนตร์เรื่องนี้คือฉากที่ ดอน ที่รับบทโดย ลักษณ์ อภิชาติ ต่อสู้กับ ภู น้ำพอง ที่รับบทโดย ดามพ์ ดัสกร บนหลังคารถโดยสารที่กำลังแล่นอยู่โดยฉากนี้ถ่ายทำที่ช่องเขาขาด จังหวัดสระบุรี
เนื้อเรื่อง

ชุมแพ เรื่องราวของ เพิก ชุมแพ (สมบัติ เมทะนี) ที่ต้องเดินทางกลับชุมแพบ้านเกิดเพื่อสะสางบัญชีแค้นกับ 2 ศัตรูคู่รักคู่แค้นอย่าง จ่าบุญถม (เกชา เปลี่ยนวิถี) อดีตจ่าตำรวจเจ้าของฉายา จ่าถม นิยมไถ และ ผู้ใหญ่เสือ (มานพ อัศวเทพ) ที่มีส่วนในการตายของ พัน พ่อของเพิก จนทำให้เพิกได้เจอกับ แววดาว (ปิยะมาศ โมนยะกุล) หญิงสาวลึกลับที่เข้ามาเกี่ยวข้องกับ จ่าถม และเขายังต้องปะทะกับ ผู้กองไชโย วีระพล (นาท ภูวนัย) นายตำรวจตงฉินฝีมือดีที่ถูกส่งมาประจำการที่ชุมแพและยังเป็นคนรักของ ดวงพร (ธัญญรัตน์ โลหะนันท์) ลูกสาวของจ่าถม
โดยเพิกซึ่งตอนนี้กลายเป็น เสือเพิก เพราะถูกผู้ใหญ่เสือและสมุนเอาชื่อมาใช้เวลาออกปล้นได้รับความช่วยเหลือจาก ลุงพลอย (อดินันท์ สิงห์หิรัญ) นักเลงเก่าเพื่อนสนิทของพ่อและยังเป็นอาจารย์ของเพิก รวมถึงเพื่อนสนิทอีก 2 คนคือ พิง ภูเขียว (ครรชิต ขวัญประชา) และ นิตย์ จันทร์งาม (ภูมิ พัฒนายุทธ) รวมถึง ดอน (ลักษณ์ อภิชาติ) อดีตลูกน้องของจ่าถมที่เพิกเคยมอบเงินในการรักษาแม่ได้กลับใจมาช่วยเพิกในการขัดขวางธุรกิจรถสองแถว รวมถึงธุรกิจค้าอาวุธสงครามของจ่าถม
ทำให้จ่าถมจำเป็นต้องเรียกตัว ภู น้ำพอง (ดามพ์ ดัสกร) ลูกน้องเก่ากลับมาช่วยงาน แต่หลังจากผู้กองไชโยทราบข่าวเรื่องธุรกิจผิดกฎหมายของจ่าถมจากเพิกจึงนำกำลังเข้าปราบปรามจนสิ้นซาก จ่าถม ผู้ใหญ่เสือ รวมถึงภูและลูกน้องจึงต้องสู้ครั้งสุดท้ายที่โรงปูน เพิกจัดการกับผู้ใหญ่เสือได้สำเร็จ ขณะที่ภูถูกผู้กองไชโยจัดการระหว่างการดวลปืน ทางด้านจ่าถมถูกจับกุม ซึ่งเพิกได้ให้สัญญากับผู้กองไชโยว่าในวันรุ่งขึ้นจะเข้ามอบตัว
ในวันรุ่งขึ้น ความจริงได้ปรากฏว่าแท้จริงแล้ว เพิก ชุมแพ คือนายอำเภอเพิก ชุมแพ นายอำเภอคนใหม่ของชุมแพ ขณะที่แววดาวคือ ร้อยตำรวจโทหญิงแววดาว ที่ทางส่วนกลางส่งมาเพื่อสืบข่าวเรื่องผู้มีอิทธิพลและการค้าอาวุธสงคราม ส่วนนิตย์คือร้อยตำรวจเอกแห่งกองบัญชาการตำรวจตระเวนชายแดน
ตัวละครและนักแสดง

| นักแสดงหลัก> ตัวละคร | นักแสดงหลัก> นักแสดง |
| --- | --- |
เพิก ชุมแพ/นายอำเภอเพิก: สมบัติ เมทะนี
ร้อยตำรวจโทหญิงแววดาว: ปิยะมาศ โมนยะกุล
ร้อยตำรวจเอกไชโย วีระพล: นาท ภูวนัย
ดวงพร: ธัญญรัตน์ โลหะนันท์
จ่าบุญถม นิยมไถ: เกชา เปลี่ยนวิถี
ภู น้ำพอง: ดามพ์ ดัสกร
ผู้ใหญ่เสือ: มานพ อัศวเทพ
นักแสดงสมทบ
ดอน: ลักษณ์ อภิชาติ
ลิ่ว: ไสล พูนชัย
แลง: โดม สิงห์โมฬี
พิง ภูเขียว: ครรชิต ขวัญประชา
แพรว: อุมา ไอยทิพย์
โพน: อนันต์ สัมมาทรัพย์
ด้วง: ไกร ครรชิต
บุ้ง: กฤษณะ อำนวยพร
ร้อยตำรวจเอกนิตย์ จันทร์งาม: ภูมิ พัฒนายุทธ
จ่างึม: ชุมพร เทพพิทักษ์
ลุงพลอย: อดินันท์ สิงห์หิรัญ
แหลว: พิภพ ภู่ภิญโญ
นักแสดงรับเชิญ
เจ๊เหมย: มารศรี ณ บางช้าง
: วิน วันชัย
ภาคต่อและการนำสร้างใหม่

หลังจากความสำเร็จของภาพยนตร์เรื่องชุมแพ อีก 2 ปีถัดมาคือในปี พ.ศ. 2521 ได้มีการสร้างภาคต่อตามออกมาในชื่อทุ่งลุยลาย ต่อมาในปี พ.ศ. 2550 ฉลอง ภักดีวิจิตร ได้นำภาพยนตร์เรื่องนี้กลับมาสร้างใหม่ในรูปแบบละครโทรทัศน์นำแสดงโดยวัชรบูล ลี้สุวรรณ, รังสิโรจน์ พันธุ์เพ็ง, จีระนันท์ มะโนแจ่ม และนุสรา สุขท่าไม้ ออกอากาศทางช่อง 7 จากนั้นในปี พ.ศ. 2562 กอบสุข จารุจินดาได้นำภาพยนตร์เรื่องนี้กลับมาสร้างใหม่อีกครั้งในรูปแบบละครโทรทัศน์อีกเช่นกัน นำแสดงโดยเด่นคุณ งามเนตร, ลักษณ์นารา เปี้ยทา, ปวิช เวียงนนท์ และลลินา ชูเอ็ทท์ ออกอากาศทางช่อง 3 เอชดี
เอชทีทีพีเอส

เว็บเบราว์เซอร์จำนวนมาก รวมถึง Firefox (ในภาพ) ใช้แถบที่อยู่เพื่อแสดงให้ผู้ใช้ทราบว่า การเชื่อมต่อของเขาปลอดภัยหรือไม่ โดยบ่อยครั้งก็แสดงด้วยสีที่แตกต่างกันของพื้นหลัง
เกณฑ์วิธีขนส่งข้อความหลายมิติแบบมั่นคง หรือ เอชทีทีพีเอส (อังกฤษ: Hypertext Transfer Protocol Secure: HTTPS) เป็นการผสม Hypertext Transfer Protocol เข้ากับโพรโทคอล SSL/TLS เพื่อสร้างการสื่อสารแบบเข้ารหัส และความสามารถในการระบุเว็บเซิร์ฟเวอร์ว่าปลอดภัย การเชื่อมต่อแบบ HTTPS มักใช้สำหรับการทำธุรกรรมทางการเงินบนเว็บ และการทำธุรกรรมที่ต้องรักษาเป็นของลับในระบบสารสนเทศของบริษัท
ประวัติ

เน็ตสเคปคอมมิวนิเคชันส์ สร้าง HTTPS ขึ้นในปี ค.ศ. 1994 สำหรับเว็บเบราว์เซอร์ เน็ตสเคป แนวิเกเตอร์ แรกเริ่มเดิมที HTTPS ใช้โพรโทคอล SSL ต่อมา SSL ได้พัฒนากลายเป็น Transport Layer Security (TLS) รุ่นปัจจุบันของ HTTPS ถูกกำหนดอย่างเป็นทางการโดย RFC 2818 ในเดือนพฤษภาคม 2000
แหล่งข้อมูลอื่น

RFC 2818: HTTP Over TLS
SSL 3.0 Specification (IETF)
HTTPS Everywhere ส่วนเสริมของ Firefox สร้างโดย Electronic Frontier Foundation
วิกิพีเดียแบบที่ใช้ HTTPS
HTTP ปะทะ HTTPS อธิบายเปรียบเทียบสองการเชื่อมต่อ (อังกฤษ)
ใช้เน็ตปลอดภัย อุ่นใจด้วย HTTPS Everywhere อธิบาย HTTPS สั้น ๆ พร้อมวิธีติดตั้ง HTTPS Everywhere
แยก ณ ระนอง

| --- | --- |
ชื่ออักษรไทย: ณ ระนอง
ชื่ออักษรโรมัน: Na Ranong
รหัสทางแยก: N261 (ESRI), 199 (กทม.)
ที่ตั้ง: แขวงคลองเตย เขตคลองเตย กรุงเทพมหานคร
ทิศทางการจราจร
↑: ถนนรัชดาภิเษก » แยกพระรามที่ 4
→: ถนนสุนทรโกษา » แยกศุลกากร
↘: ถนน ณ ระนอง » วัดคลองเตยใน
↙: ถนนพระรามที่ 3 » แยกนางลิ้นจี่
↖: ถนนสุนทรโกษา » แยกคลองเตย
แยก ณ ระนอง (อังกฤษ: Na Ranong Square) เป็นห้าแยกจุดตัดระหว่างถนนรัชดาภิเษก, ถนนพระรามที่ 3, ถนนสุนทรโกษา และถนน ณ ระนอง ในพื้นที่แขวงคลองเตย เขตคลองเตย กรุงเทพมหานคร
รูปแบบของทางแยก

สะพานข้ามทางแยกในแนวถนนพระรามที่ 3 และถนนรัชดาภิเษก ต่อเนื่องไปยังแยกพระรามที่ 4 (มีการปิดปรับปรุงตั้งแต่วันที่ 17 เมษายน พ.ศ. 2562 เพื่อขยายตัวสะพานไปลงบริเวณโรงเรียนนนทรีวิทยา (กลับมาเปิดให้บริการอีกครั้งเมื่อวันที่ 11 ตุลาคม พ.ศ. 2565 (สะพานข้ามถนนเชิ้อเพลิง) และ 1 มิถุนายน พ.ศ. 2566 (สะพานหลัก))
สะพานเลี้ยวขวาจากถนนพระรามที่ 3 ไปถนนสุนทรโกษา มุ่งหน้าแยกศุลกากร (มีการปิดเพื่อก่อสร้างคานสะพานหลักตั้งแต่วันที่ 16 มกราคม พ.ศ. 2565 และกลับมาเปิดการจราจรบางส่วนอีกครั้งเมื่อวันที่ 1 สิงหาคม (ทางขึ้นสะพานมุ่งหน้าเข้าถนนสุนทรโกษา))
ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
สัญญาณไฟจราจรของรถในถนนระดับดินที่ต้องการตรงไป เลี้ยวขวา และเลี้ยวซ้าย (เฉพาะจากถนนสุนทรโกษาฝั่งแยกศุลกากร เข้าถนน ณ ระนอง และถนนพระรามที่ 3)
สถานที่สำคัญบริเวณทางแยก

โรงเรียนนนทรีวิทยา
ตลาดปีนัง
โรงเรียนพระหฤทัยคอนแวนต์
อาคารล็อกซเล่ย์
ศูนย์การประชุมแห่งชาติสิริกิติ์
วิสกี้ซิงเกิลบาร์เรล

ถังวิสกี้ที่กำลังบ่มในโรงเก็บถัง วิสกี้ส่วนใหญ่เป็นการผสมจากหลายถัง แต่บางแบรนด์อาจบรรจุจากถังเดียว
ขวด โยอิจิ 10 ปี ซิงเกิลคาสก์
วิสกี้ซิงเกิลบาร์เรล (อังกฤษ: Single barrel whiskey) หรือ วิสกี้ซิงเกิลคาสก์ (อังกฤษ: Single cask whiskey) เป็นวิสกี้ระดับพรีเมียมที่แต่ละขวดมาจากถังบ่มเดี่ยว โดยไม่มีการผสมจากหลายถังเพื่อให้ได้สีและรสชาติที่สม่ำเสมอ ซึ่งแตกต่างจากวิสกี้เบลนด์หรือวิสกี้ประเภทอื่นที่อาจรวมจากหลายแบตช์หรือหลายปีเพื่อคงความสม่ำเสมอ วิสกี้จากแต่ละถังจะถูกบรรจุขวดแยกกัน โดยขวดแต่ละใบจะมีการระบุหมายเลขถัง และในกรณีส่วนใหญ่จะมีวันที่เริ่มต้นและสิ้นสุดการบ่มด้วย ถังแต่ละใบเชื่อกันว่าจะให้ลักษณะเฉพาะที่แตกต่างกันกับวิสกี้ที่ได้มีข้อถกเถียงในช่วงหลังเกี่ยวกับวิสกี้ซิงเกิลคาสก์ว่าจริง ๆ แล้วมาจากถังเดียวหรือไม่ ตัวอย่างเช่น วิสกี้จากโรงกลั่นสกอตแลนด์ เช่น Ben Nevis และ GlenDronach ที่ถูกจำหน่ายในชื่อ "ซิงเกิลคาสก์" ถูกเปิดเผยว่าผ่านการผสมจากหลายถังก่อนถูกถ่ายลงในถังสุดท้ายเพื่อการบ่มขั้นสุดท้าย ทำให้เกิดข้อสงสัยเกี่ยวกับนิยามของ "ซิงเกิลคาสก์" ในอุตสาหกรรม เนื่องจากไม่มีการกำกับดูแลที่ชัดเจนเกี่ยวกับคำนี้
วิสกี้ซิงเกิลบาร์เรลบางขวดอาจมีการบรรจุที่คาสก์สเตรงท์ (อังกฤษ: Cask strength) หรือไม่ได้ผ่านกระบวนการการกรองแบบเย็น (อังกฤษ: Chill filtration) เพื่อรักษารสชาติของถังให้บริสุทธิ์ที่สุด
แหล่งข้อมูลอื่น

"Single Barrel and Small Batch Bourbon"
Estola flavomarmorata

ชนิดของด้วง
| Estola flavomarmorata |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropod
ชั้น:: แมลง Insecta
อันดับ:: Coleoptera 
วงศ์:: Cerambycidae 
สกุล:: Estola  Breuning, 1942
สปีชีส์:: Estola flavomarmorata
ชื่อทวินาม
Estola flavomarmorata Breuning, 1942

Estola flavomarmorata เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1942 ถือเป็นแมลงที่เป็นที่รู้จักจากโคลอมเบียและเวเนซุเอลา
Estola flavolineata

ชนิดของด้วง
| Estola flavolineata |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropod
ชั้น:: แมลง Insecta
อันดับ:: Coleoptera 
วงศ์:: Cerambycidae 
สกุล:: Estola  Breuning, 1950
สปีชีส์:: Estola flavolineata
ชื่อทวินาม
Estola flavolineata Breuning, 1950

Estola flavolineata เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1950 ถือเป็นแมลงที่เป็นที่รู้จักจากโบลิเวีย
สองฝั่งคลอง

| สองฝั่งคลอง |
| --- | --- |
ประเภท: ดราม่า, พีเรียด
สร้างโดย: พ.ศ. 2535  บริษัท ดาราวิดีโอ จำกัด
เขียนโดย: บทประพันธ์ : ว.วินิจฉัยกุล   บทโทรทัศน์ : พ.ศ. 2535  จิตราภา
กำกับโดย: พ.ศ. 2535  สยาม สังวริบุตร
แสดงนำ: พ.ศ. 2535 ยุรนันท์ ภมรมนตรี จินตหรา สุขพัฒน์ เมทนี บุรณศิริ ชไมพร จตุรภุช สุรางคณา สุนทรพนาเวศ
ผู้ประพันธ์ดนตรีแก่นเรื่อง: พ.ศ. 2535  คำร้อง/ทำนอง  สุทธิพงษ์ วัฒนจัง  เรียบเรียง  โดม ทิวทอง
ดนตรีแก่นเรื่องเปิด: พ.ศ. 2535  สองฝั่งคลอง ขับร้องโดย ยุรนันท์ ภมรมนตรี
ดนตรีแก่นเรื่องปิด: พ.ศ. 2535  สองฝั่งคลอง ขับร้องโดย  ยุรนันท์ ภมรมนตรี
ภาษาต้นฉบับ:  ไทย
จำนวนตอน: พ.ศ. 2535  36 ตอน
การผลิต
ผู้อำนวยการสร้าง: พ.ศ. 2535   สุรางค์ เปรมปรีดิ์
ความยาวตอน:  
ออกอากาศ
เครือข่าย: พ.ศ. 2535 สถานีโทรทัศน์สีกองทัพบกช่อง 7
ออกอากาศ: พ.ศ. 2535  23 ตุลาคม พ.ศ. 2535 - 10 มกราคม พ.ศ. 2536
สองฝั่งคลอง เป็นนวนิยายอิงประวัติศาสตร์เล่มที่ 3 ของ ว.วินิจฉัยกุล ว่าด้วยเรื่องชีวิตของสตรีในสมัย ร.6-ร.8 ว่าต้องมีสิ่งสำคัญในยุคแห่งการเปลี่ยนแปลงคือ คุณธรรม และความรู้ เพื่อฝ่ามรสุมแห่งชีวิตได้อย่างปลอดภัย ผ่านเรื่องราวของทับทิม หญิงสาวผู้ฝักใฝ่ในการศึกษา ยึดมั่นในคุณธรรมและอดทนต่อความยากลำบาก
นวนิยายเรื่อง "สองฝั่งคลอง" เริ่มเหตุการณ์ตั้งแต่ พ.ศ. 2468 ปีสุดท้ายในรัชกาลพระบาทสมเด็จพระมงกุฎเกล้าเจ้าอยู่หัว จนถึงพ.ศ. 2489 หนึ่งปีหลังสงครามมหาเอเชียบูรพา ปีสุดท้ายในรัชกาลพระบาทสมเด็จพระเจ้าอยู่หัวอานันทมหิดล ช่วงเวลา 21 ปีดังกล่าวเป็นช่วงเวลาที่ประเทศไทยประสบความเปลี่ยนแปลงผันผวนทางสังคมยิ่งกว่าช่วงเวลาใด ๆ ของสมัยรัตนโกสินทร์ นับตั้งแต่การเปลี่ยนรัชกาลถึง 3 รัชกาลด้วยกัน การเปลี่ยนแปลงการปกครอง พ.ศ. 2475 สงครามโลกครั้งที่สองและสงครามมหาเอเชียบูรพา พ.ศ. 2484-2488 คนไทยเป็นจำนวนมากที่มีชีวิตอยู่ในยุคสมัยที่ว่ามา ได้รับผลกระทบจากความเปลี่ยนแปลงดังกล่าวค่อนข้างรุนแรง แม้ว่าพวกเขาเองมิได้เป็นต้นเหตุ หรือมีโอกาสได้รู้เห็นล่วงหน้าถึงความกระทบกระเทือนที่พวกเขาได้รับเลยก็ตาม
บทประพันธ์เรื่อง สองฝั่งคลอง ได้นำมาสร้างเป็นละครโทรทัศน์เมื่อ พ.ศ. 2535 โดย สุรางค์ เปรมปรีดิ์ ผู้ถือลิขสิทธิ์นวนิยายเรื่อง สองฝั่งคลอง มอบหมายทาง ดาราวิดีโอ เป็นผู้ผลิต
ออกอากาศทางช่อง 7 ละครเรื่องนี้เป็นสต๊อก ใช้เวลาทำยาวนาน ช่วงปี 2524 จนถึงปี 2541 คือยุคการบริหารด้านละครของคุณแดง หลังจากนั้นเป็นต้นมาจนถึงปัจจุบันผ่านบอร์ดคณะกรรมการพิจารณาอนุมัติ
เนื้อเรื่อง

สองฝั่งคลองเล่าถึงเรื่องราวชีวิตตั้งแต่สาวรุ่นจนถึงวัยกลางคนของ “ทับทิม” หญิงสาวลูกผู้ดีแห่งบ้านคลองสาน คุณทับทิมเป็นบุตรของคุณพระทัดและเป็นหลานปู่เพียงคนเดียวของเจ้าคุณทหาร ซึ่งท่านเจ้าคุณทหารมีหลานตาที่เกิดจากบุตรสาวคือคุณยี่สุ่น 3 คน คือ คุณสาคร คุณเฟื่อง และคุณโกเมน คุณทับทิมได้รับการเลี้ยงดูจากปู่และย่าเนื่องด้วยสูญเสียมารดาไปตั้งแต่กำเนิดได้ 7 วันทั้งบิดายังละเลยไม่สนใจ ถึงกระนั้นคุณทับทิมก็ได้รับการบ่มเพาะด้านคุณธรรม และปลูกฝั่งให้ใฝ่ในการศึกษา และมียายเสมพี่เลี้ยงที่ดูแลอย่างใกล้ชิดและจริงใจ ทับทิมเป็นคนเรียบร้อยแต่มีความดื้อรั้นไม่ยอมคนจึงไม่เป็นที่รักใคร่ของครอบครัวคุณยี่สุ่น ช่วงเป็นสาวรุ่นทับทิมไม่มีชายมาติดพัน มีเพียงคุณลานที่สนใจทับทิมด้วยความคิดความอ่านและความตั้งใจ และมีทับทิมเป็นแรงบันดาลใจให้พยายามเพื่อให้ตนก้าวหน้าด้วยการศึกษา เพราะทับทิมเป็นผู้หญิงที่ไม่สวยจัดทั้งยังไม่ชอบแต่งตัว ตรงข้ามกับคุณเฟื่องที่มีความงามล่ำลือหรือคุณสาครสาวสังคมจัด ทั้งสองต่างมองข้ามการศึกษาต่อและมุ่งหมายหาคู่ครองที่คู่ควร
ทับทิมที่มุ่งหมายจะศึกษาต่อและหางานเลี้ยงตนเอง ซึ่งส่วนหนึ่งเป็นความต้องการของปู่และย่าเพราะเป็นห่วงความเป็นอยู่ของทับทิมหลังจากทั้งสองสิ้นบุญ ทับทิมได้สอบเข้าเรียนคณะอักษรศาสตร์ จุฬาลงกรณ์มหาวิทยาลัยได้สำเร็จ แต่ไม่ทันที่ทับทิมจะสำเร็จการศึกษาปู่ ย่าและพ่อของทับทิมได้สิ้นบุญก่อน ป้าของทับทิมก็ไม่ดูแลและจัดการค่าใช้จ่ายของทับทิมตามที่สัญญา ทำให้ทับทิมต้องเอาสมบัติของแม่มาขายเพื่อเป็นค่าเล่าเรียนจนเรียนจบและบรรจุเข้าเป็นอาจารย์ ทับทิมย้ายออกมากับยายเสม ในขณะที่บ้านคลองสานวุ่นวาย คุณเฟื่องได้สามีที่ไม่มีคุณสมบัติดีใด ๆ ส่วนคุณสาครได้สามีตระหนี่และหมายแต่สมบัติของตระกูลคุณสาคร ส่วนคุณลานก็ได้ติดตามทับทิมมาโดยตลอดเพื่อพิสูจน์ความจริงใจ เมื่อเรียนจบจึงได้ตัดสินใจขอทับทิมแต่งงาน
คุณลานและทับทิมแต่งงานและได้ย้ายไปอยู่บ้านของคุณลาน ซึ่งประกอบไปด้วยเจ้าคุณยุติธรรมพ่อของคุณลาน คุณหญิงแม่เลี้ยงใจร้าย และอรทัยน้องสาวต่างมารดาผู้เอาแต่ใจ คุณหญิงทำร้ายและกดดันทัมทิมด้วยการพูดและการกระทำ แม้จะอดทนแต่สุดท้ายทับทิมหมดสิ้นความอดทน คุณลานจึงพาทับทิมกลับไปที่คลองสานที่บ้านของพ่อทับทิม แต่ด้วยความชิงชังของบรรดาลูก ๆ คุณยี่สุ่นจึงให้คุณยี่สุ่นไล่ทับทิมไปอยู่อีกฝั่ง คุณลานกับทัมทิมอยู่ด้วยกันเป็นสามีภรรยาที่มีความสุขตรงข้ามกับคุณเฟื่อง หลายครั้งที่ทับทิมต้องกระทบกระทั่งกับคนอีกฝั่งจนพลั่งไปว่ากล่าวคุณเฟื่องสร้างความเจ็บใจแก่คุณยี่สุ่น จนทำให้ทับทิมประสบปัญหาไร้ที่อยู่จนกว่าจะหาทางออกได้ ทั้งที่ทับทิมควรจะมีส่วนในมรดกแต่คุณยี่สุ่นกลับไม่แบ่งสมบัติส่วนที่ทับทิมควรจะได้แต่กลับให้ลูกของตนใช้จ่ายอย่างสุรุ่ยสุร่าย จนสุดท้ายสมบัติมากมายก็ลดน้อยถอยลง ลูก ๆ ของคุณยี่สุ่นก็ต่างแก่งแย่งสมบัติกันเอง ทับทิมได้มองภาพของบ้านที่เคยเป็นสุขที่กำลังจะหายจากอีกฝั่งหนึ่ง
คุณลานและทับทิมแม้จะอยู่ด้วยกันอย่างเป็นสุขแต่ต้องพบปัญหามาเป็นระยะ ๆ ที่ต้องใช้ทั้งคุณธรรม ความอดทนและพยายามเพื่อให้ข้ามสู่อีกฝั่งคลองของชีวิต
รายชื่อนักแสดง

| ปี | พ> ศ. 2535 |  |
| --- | --- | --- |
| สถานีออกอากาศ | ช่อง 7 |  |
| ผู้จัดละคร | ดาราวิดีโอ |  |
| บทโทรทัศน์ | จิตรตาภา |  |
| ผู้กำกับการแสดง | สยาม สังวริบุตร |  |
บทบาท: นักแสดงหลัก
| คุณลาน | ยุรนันท์ ภมรมนตรี |  |
| คุณทับทิม | จินตหรา สุขพัฒน์ |  |
| คุณเฟื่อง | ชไมพร จตุรภุช |  |
| ฉัตร | เมทนี บุรณศิริ |  |
| รำพึง | วรรณิศา ศรีวิเชียร |  |
| คุณสาคร | วัชรารัศมี สุนทรพนาเวช |  |
บทบาท: นักแสดงสมทบ
| ท่านเจ้าคุณทหาร | มานพ อัศวเทพ |  |
| คุณหญิงย่า | รัตนาภรณ์ อินทรกำแหง |  |
| คุณยี่สุ่น | จารุวรรณ ปัญโญภาส |  |
| คุญหญิงอิ่ม | พิราวรรณ ประสพศาสตร์ |  |
| ท่านเจ้าคุณยุติธรรม | ไพโรจน์ ใจสิงห์ |  |
| ท่านเจ้าคุณพระเจริญ | วิทยา สุขดำรงค์ |  |
| เจ้าคุณเทพปลัดฉลอง | ทม วิศวชาติ |  |
| เจิม | ปทุมวดี โสภาพรรณ |  |
| แดง | ศิริวรรณ ทองแสง |  |
| ยายเสม | น้ำเงิน บุญหนัก |  |
| แม่ปลื้ม | สุดารัตน์ เดชากุล |  |
| ขันเงิน | ประวิทย์ เปรื่องอักษร |  |
| อรทัย | รุ้งทอง ร่วมทอง |  |
| ผล | วุฒิ คงคาเขตร |  |
| คุณกลีบ | เฉลา ประสพศาสตร์ |  |
|  | บุญส่ง ดวงดารา |  |
|  | กฤตย์ อัทธเสรี |  |
| ผ่อง | วัชระ บุระ |  |
| ประพันธ์ | สุธี ศิริเจริญ |  |
| หลวงพ่อ | จำนง บำเพ็ญทรัพย์ |  |
| หมอหลวง | สรนันท์ ร.เอกวัฒน์ |  |
| โกเมน | เฉลิมพร เกิดสกุล |  |
| คุณพระทัศน์ | แรม วรธรรม |  |
| นังชั้น | แน่งน้อย แสงสุวิมล |  |
ลำดับรายการโทรทัศน์

| สถานีโทรทัศน์สีกองทัพบกช่อง 7: ละครวันศุกร์–อาทิตย์ 21> 00 - 22.15 |
| --- | --- | --- |
| ก่อนหน้า | สองฝั่งคลอง | ถัดไป |
| พรพรหมอลเวง | สองฝั่งคลอง | ผยอง |